b'\n_START_ARTICLE_\n\xc5\xbdivalske podobe\n_START_PARAGRAPH_\n\xc5\xbdivalske podobe so naravoslovni spisi \xc5\xbeivali, v katerih Fran Erjavec natan\xc4\x8dno in poljudno razgibano opisuje \xc5\xbeivalske pojave. Ime prirodoslovnega pisatelja mu dajejo zlasti spisi: \xc5\xbdaba, Mravlja, Rak.\n_START_SECTION_\nMravlja\n_START_PARAGRAPH_\nNaravoslovni spis Mravlja je iz\xc5\xa1el leta 1857._NEWLINE_V uvodu vsebuje stvaren opis mravlji\xc5\xa1\xc4\x8da na obmo\xc4\x8dju smrekovega gozda in opis \xc5\xbeivljenja mravelj, ki ravnajo kot ljudje. Pisatelj razlaga, kako se mravlje postopoma prebujajo iz zimskega spanja; njihovo delo in po\xc4\x8ditek nam ka\xc5\xbee podobo \xc4\x8dlove\xc5\xa1kega delovanja, hkrati pa strokovno razlaga in nas vodi po skrivnostih mravlji\xc5\xa1\xc4\x8da. Opisuje nasilen spopad rjavih in \xc4\x8drnih mravelj, zmago rjavih in uni\xc4\x8denje \xc4\x8drnih mravelj ter kot posledico tega boja - razdejano mravlji\xc5\xa1\xc4\x8de \xc4\x8drnih mravelj.\n_START_SECTION_\n\xc5\xbdaba\n_START_PARAGRAPH_\nNaravoslovni spis \xc5\xbdaba je napisal \xc5\xbee v \xc5\xa1tudentskih letih, iz\xc5\xa1el je leta 1863._NEWLINE_Uvod podaja pisateljev osebni do\xc5\xbeivljaj, oris njegovih otro\xc5\xa1kih let, stanovanja zunaj mesta in mlake konec vrta. Sledi slavospev tej mlaki, kjer so gospodovale \xc5\xbeabe in prehod k znanstvenemu opisu in razlagi \xc5\xbeabe v obliki pogovora. Stanovalec v isti hi\xc5\xa1i, "gospod profesor", nazorno pou\xc4\x8di otroka, kako se \xc5\xbeabe razvijejo iz \xc5\xbeabjih jajc, pou\xc4\x8di ga o njihovih navadah in vrstah, njihovi koristnosti ali \xc5\xa1kodljivosti in njihovi uporabi za \xc4\x8dloveka.\n_START_SECTION_\nRak\n_START_PARAGRAPH_\nNaravoslovni spis Rak je iz\xc5\xa1el leta 1881. V uvodu opisuje raka kot imenitno \xc5\xbeival, ki si zaslu\xc5\xbei \xc4\x8dastno mesto, o \xc4\x8demer je trdil tudi Franc Metelko. Nato opisuje izgled raka in njegovo delo oz. nedelo. Pisatelj se pri raku osredoto\xc4\x8di na \xc5\xa1tevilo nog, v katero \xc5\xbeivalsko kategorijo spada, kako je sestavljeno telo in kje ga lahko najdemo. Podaja hipoteze o vsem na\xc5\xa1tetem, ki jih sproti re\xc5\xa1uje in pojasnjuje. Opise dopolnjuje z verzi znanih piscev, med drugimi citira tudi Pre\xc5\xa1erna:\n_START_SECTION_\nPrimerjava\n_START_PARAGRAPH_\nV vseh treh zgodbah so \xc5\xbeivali glavni junaki. Dani so podrobni opisi zgradbe telesa, prehranjevanja, nahajali\xc5\xa1\xc4\x8da, \xc5\xa1kodljivosti in koristnosti za \xc4\x8dlovekovo \xc5\xbeivljenje. \xc5\xbdivali primerja z ljudmi in njihovim na\xc4\x8dinom \xc5\xbeivljenja. _NEWLINE_V naravoslovnem spisu Mravlja se pojavljajo besede in opisi, neprimerni za mlaj\xc5\xa1e otroke, tj. "ta ga pa za\xc4\x8dne s tipalnicami tipati in bo\xc5\xbeati", "korenjaki", "po vsem \xc5\xbeivotu se jih dr\xc5\xbe\xc3\xad ozka sraj\xc4\x8dica iz tenke bele mr\xc3\xa9nice in starej\xc5\xa1e mravlje jim sla\xc4\x8dijo to sraj\xc4\x8dico po\xc4\x8dasi in skrbljivo, da bi mehkih udov ne ranile", "o\xc5\xa1abni in veselja pijani zmagovavci", "stra\xc5\xa1ni boj, ne boj, mesarsko klanje" itd. Ti predstavljajo otrokom pijan\xc4\x8devanje, nasilje, spolnost in celo pedofilijo. Pojavlja se tudi diskriminacija \xc5\xbeensk, in sicer "mo\xc5\xa1ki sploh ne hodijo iz mravlji\xc5\xa1\xc4\x8da, ampak so le dom\xc3\xa1 in navadne mravlje jim stre\xc5\xbeejo, jim dona\xc5\xa1ajo jed, zidajo tudi pohi\xc5\xa1tva itd. z eno besedo, on\xc3\xa9 skrb\xc3\xa9 za vso naselbino".'